
60 THE CAMBRO-BRIT0N. 

YMSON CATO*. 

Rhaid yw mai hyn — Plato, darbwilli di 
Yn wiw — os amgen, py hwn obaith myg, 
Hon hof eidduned, yr hiraethiant hyn 
Am anvarwoldeb ? ynte o ba le 
Hwn arswyd cudd, y cryd tumewnawl hwn 
Rhag syrthiaw idd y dim? Py idd ei hun 

Y cilia Enaid, y brawycha ihag 
Divancoll ? Yw y Duwdawd yn cyfroi 
Sydd ynnom ; nev ei hun a arwyddâa 
Ryw vyd àr ol, a bod tragwyddawl oes 

I Ddyn. Tragwyddawl ! ti, y syniad cu, 
Ovnadwy ! trwy ba amryw vod heb brawv, 
Pa droion, pa gyvlyrau newydd sy 
Raid ini drwyddaw ! mae ëangder wedd 
Dieithav rhagov ; ond cysgodion ynt, 
Cymylau, a thywyllwch oddiar hyn. 
Attaliav yma. Od oes gallu vry, 
(Ac Anian, trwy ei holl weithredion maith, 
Goralwa vod,) raewn rhinwedd hofa eve ; 
A hyn à hofa rhaid mai dedwydd yw. 
Ond pa bryd, neu pa le? Y byd hwn gwnaid 
I Caisar. BIinav àr amcanion mwy — 
Mae rhaid i hwn ddiweddu arnynt byth. 

Màl hyn amarvawg wyv — My marw ac 
Fy myw ynt rhagov addien ac iachâad. 
Hwn haiach dyga ddiwedd arnav vi ; 
Ond hon mynega byth nas byddav marw. 
Yr Enaid, cadarn yn ei hanvod, gwena àr 

Y Hevnyn noeth, dirmyga hi ei vlaen : 
Divlanant hwy y Ser, yr Haul ei hun 
Gàn oed á welwa, Anian sodda mewn 
Blynyddau ; ond tydi blodeui drwy 
Anvarwawl ieuant, heb eniwed gàn 
Elvènau brwd o var, devnyddion briw, 
A bydoedd ár ymgolli yn eu frwch. 

Awst 23, 1821. Idrison. 

* Our readers cannot fail to be gratified witn this excellent version of 
Cato's Solii.oo.uy, and will be at no loss to recognize in it the hand of a 
master. — Ed. 



